recursal/SuperWikiNEXT-32B huggingface dataset:
கணினிகளில் **ஹொஸ்ட் கோப்புக்கள்** பெயருக்குரிய IP முகவரிகளாக மாற்ற உதவுகின்றது. கணினி முதலில் இதைப் பார்த்துவிட்டுப் பின்னரே டொமைனைப் பெயரிடும் சேவரூடாகப் பெயரை IP முகவரிகளாக மாற்ற முயலும். இது கணினியிலேயே சேமிக்கப்பட்டுள்ளதால் வேகமாகப் பெயருக்குரிய IP முகவரிகளாக மாற்ற முயலும் இதில் வெளியில் உள்ள சேவைகளைப் பொதுவாக மெதுவான சேவைகளைப் பெறவேண்டும் என்ற கட்டாயம் இல்லை.

சரித்திரம்
----------

ஆர்பா நெட் இருந்த இணையத்தின் ஆரம்ப காலத்தில் ஓர் முகவரிக்குரிய IP முகவரியாக மாற்றுவதற்கு கோப்புக்களே பயன்பட்டதெனினும் பின்னர் இணையம் வெகுவாக வளர்ச்சியடையத்தொடங்கியதால் இவ்வாறு கோப்புகளாக வைத்திருப்பதன் சாத்தியங்கள் குறையத் தொடங்கின. 

90 களில் விண்டோஸ் கணினிகளில் பாதுகாப்புக் குறைவான கணினிகளில் பிரயோசனம் இல்லாத இணையத்தளங்களை அணுக விடாமல் பாதுகாப்பதற்கும் இன்றளவில் பயனபடுகின்றது.

ஹொஸ்ட் கோப்பு இருக்குமிடம்
--------------------------

* லினக்ஸ், யுனிக்ஸ் இயங்குதளங்களில்: /etc
* விண்டோஸ் 95/98/மில்லேனியம் - %windir%
* விண்டோஸ் NT, 2000, XP, விஸ்டா - %SystemRoot%\system32\drivers\etc\

இதன் முழுமையான கோப்பு இடம் ரெஜிட்ரியிலேயே தீர்மானிக்கப்படும் 
\HKLM\SYSTEM\CurrentControlSet\Services\Tcpip\Parameters\DataBasePath .

விண்டோஸ் நிறுவும்பொழுதே ஹொஸ்ட் கோப்பினை விரும்பியபடி மாற்றவிரும்பினால் நிறுவல் இறுவட்டில் (சீடி) $OEM$\$$\system32\drivers32\etc என்று ஒரு கோப்புறையை (போல்டர்) உருவாக்கிஇல் அதில் ஹொஸ்ட் கோப்பினைச் சேமித்தல் வேண்டும்.

ஹொஸ்ட் கோப்பு முறை
------------------

இது மிகவும் இலகுவான ஓர் முறையாகும் இதில் ஹொஸ்ட் பெயருக்குரிய IP முகவரிகளை வழங்குவதே இதன் பணியாகும். 

```
192.168.0.6   www.example.com example.com
#இது ஒரே வரியில் www.example.com ஐயும் example.com 192.168.0.6 என்ற முகவரிக்கு வழங்கும்

```

இதுவும் வேலை செய்யும்...

```
192.168.0.6   www.example.com
192.168.0.6   example.com
#மேலுள்ள இரண்டு வரிகள் www.example.com மற்றும் example.com 192.168.0.6 முகவரிக்கு மாற்றியமைக்கும்

```

குறிப்பு: #இது அபிப்பிராயம் (காமண்ட் - Comment) ஆகும்

விளம்பரங்களை இல்லாதொழித்தல்
---------------------------

IP முகவரிகள் 127.0.0.1 அல்லது 127.x.x.x. எல்லாமே அதே கணினிக்குரிய முகவரிகளே இது localhost (லோக்கல்ஹொஸ்ட்) என்றவாறும் அழைக்கபடும். எனவே தேவையில்லாத இணையத்தளத்தில் முகவரியை 127.0.0.1 என்றவாறு ஹொஸ்ட் கோப்பில் மாற்றிவிட்டால் தேவையில்லாத பக்கங்கள் கணினியில் தோன்றாது

வெளியிணைப்புக்கள்
-----------------

* தேவையில்லாத பக்கங்களை ஹொஸ்ட் கோப்புக் கொண்டு தடுத்தல் (ஆங்கில மொழியில்)
திவான் பகதூர் **லால்பேட்டை அருணாசல கோவிந்தராகவ ஐயர்** (1867-1935) என்பவர் ஒரு இந்திய வழக்கறிஞர், இறையியலாளர், இந்திய விடுதலை செயற்பாட்டாளர், அரசியல்வாதி ஆவார்.

ஆரம்ப வாழ்க்கை மற்றும் கல்வி
----------------------------

கோவிந்தராகவ அய்யர் சென்னை மாகாணத்தின் சித்தூரில் பிறந்தார். கலைப் பிரிவில் பட்டம் பெற்ற இவர், சென்னை சட்டக் கல்லூரியில் சட்டம் பயின்றார். கோவிந்தராகவ ஐயர், ஜனவரி 9, 1903 இல் சென்னை சட்டமன்றக் குழுவின் அதிகாரப்பூர்வமற்ற உறுப்பினரானார்.

1911 இல், கோவிந்தராகவ ஐயர் மதராசு உயர் நீதிமன்ற நீதிபதியாக நியமிக்கப்பட்டார். அப்பதவியில் 1911 முதல் 1931 வரை பணியாற்றினார். இவர் மெட்ராஸ் மகாஜன சபையின் துணைத் தலைவராகவும் பணியாற்றினார். மற்றும் 1921 இல் தேசிய லிபரல் கூட்டமைப்பின் தலைவராக தேர்ந்தெடுக்கப்பட்டார். கோவிந்தராகவ ஐயர் 1911 முதல் 1918 வரை பச்சையப்பா கல்லூரியின் அறங்காவலர்களில் ஒருவராக பணியாற்றினார்.

கௌரவங்கள்
---------

கோவிந்தராகவ ஐயருக்கு 1906 ஆம் ஆண்டு *திவான் பகதூர்* என்ற பட்டம் வழங்கப்பட்டது.

குறிப்புகள்
-----------

* Great Britain India Office (1905). *The India List and India Office List*. London: Harrison and Sons. பக். 75.
**ஜெரெமி (ஜெர்மையா) சேக்கர்லி** *(Jeremy [Jeremiah] Shakerley)* (நவம்பர் 1626 – அண். 1653) கணியவியல்(சோதிடம்) மர்புக் குடும்பத்தில் தோன்றிய ஓர் ஆங்கிலேய வானியலாளர் ஆவார். ஆனால், இவர் நோக்கீட்டு அணுகுமுறையல்ப் பின்பற்றியதால் தன் சமகாலப் பணிகளை அறிவியல் மனப்பான்மையோடு திறனாய்வுக்கு உட்படுத்தினார்.

இவர் மேற்கு யார்க்சயரில் காலிபாக்சு எனுமிடத்தில் பிறந்தார். இவரது தந்தையார் வில்லியம் சேக்கர்லி; தாயார்யூடித் பிரிகே ஆவார். இவர் இலவசப் பள்ளியில் அயர்லாந்தில்படித்தார். அங்கு கலவரம் வெடிக்கவே வீடு திரும்பியுள்ளார். இவர் 1647 இல் இருந்து கணிதவியல் படிப்பதில் ஆழ்ந்து கவனம் செலுத்தியுள்ளார். மேலும், வில்லியம் இலில்லி எனும் கணிய வல்லுனருடன் தொடர்பிலும் இருந்துள்ளார். இவர் வானியல் நடைமுறைவழி ஒளிமறைப்பை முன்கணிப்பதையும் கணியம் சொல்லுவதை மேம்படுத்தவும் முடியும் என நம்பியுள்ளார். இவர் ஜான் சுட்டீவன்சன் கீழ் கெப்ளர் பட்டியல்களைப் பயன்படுத்திக் கணக்கீடுகளைச் செய்து பணிபுரிந்தார். மேலும், சிலகாலம் இவர் கிறித்தொபர் கேரி எனும் புரவலரின் கீழும் பணிபுரிந்துள்ளார். இவர் In 1649 இல் வின்சென்ட் விங்கின் பணியைத் திறனாய்வு செய்யத் தொடங்கி, *யுரேனியா பிராக்ட்டிக்கா நூல் பகுப்பாய்வு* எனும் நூலை வெளியிட்டார். அதிலுள்ள வின்சென்ட் விங்கும் வில்லியம் இலேபவுர்னேவும் இழைத்த பிழைகளையும் பொருத்தமற்றவற்றையும் வெளிப்படுத்தினார். இவர் ஜெரெமையா அராக்சின் ஆய்வை ஆழமாகப் படித்து நிலாவின் இயக்கவியல் பற்றிய சிறந்த புரிதலுக்கு வந்துள்ளார்.

இவரது முன்கணிப்புகள் 1653 இல் இராபெர்ட்டாலும் வில்லியம் இலேபவுர்னேவாலும் *டேபுலே பிரித்தானிக்கே, அதாவது, பிரித்தானியப் பட்டியல்கள்*  எனும் நூலாக வெளியிடப்பட்டுள்ளன. இவர் 1651 இல் நிகழப் போவதாக க்ணிக்கப்பட்ட, அறிவன்(புதன்) கோளின் கடப்பை நோக்கீடுகள் செய்ய, இந்தியாவுக்குச் சென்றார். இந்தியாவில் இருந்தபோது இவர் சூரத்தின் அகலாங்கை "*21 பாகைகளும்* கூட,  *10' இல் இருந்து 15 ' வடக்கிலும்*" இருந்ததாக இலண்டனில் இருந்த என்றி ஆசுபோர்னுக்கு எழுதி அறிவித்துள்ளார். இவர் இதியக் கணியர்கள் நிலா ஒளிமறைப்புகளைப் பிழையின்றிக் கணித்தலை கவனித்தார். எனவே அவர்களின் முறைகளை ஆராயலானார். பிறகு இவரைப் பற்றிய தகவல் ஏதும் கிடைக்கவில்லை. எனவே, இவர் இந்தியாவில் இறந்திருக்கலாம் எனக் கருதப்பட்டது.

மேற்கோள்கள்
-----------

1. ↑  Chapman, Allan (2005), "To the Heavens in Rural Lancashire: Jeremiah Horrocks and His Circle, and the Foundation of British Astronomical Research", *Participating in the Knowledge Society* (ஆங்கிலம்), London: Palgrave Macmillan UK, pp. 23–35, doi:10.1057/9780230523043\_2, ISBN 978-1-349-51996-5, 2020-09-20 அன்று பார்க்கப்பட்டது
2. ↑  Chapman, A. (1985). "Jeremy Shakerley (1626-1655?) Astronomy, astrology and patronage in Civil War Lancashire". *Transactions of the Historical Society of Lancashire and Cheshire* **135**: 1–14. .
3. ↑  Willmoth, Frances (2004). "Oxford Dictionary of National Biograph". *Oxford Dictionary of National Biography* (online).  Oxford University Press. DOI:10.1093/ref:odnb/25197.  (Subscription or UK public library membership required.)
**அகமது லெப்பை முகம்மட் முக்தார்** (பிறப்பு: அக்டோபர் 12 1960) இலங்கையில் பத்திரிகை, வானொலிச் செய்தியாளராகப் பணியாற்றிவரும் ஓர் ஊடகவியலாளராவார்.

வாழ்க்கை வரலாறு
---------------

கிழக்கு மாகாணத்தில் கல்முனை, சாய்ந்தமருதுவில் எம். அகமட் லெப்பை, நூறுல் மசாஹிறா தம்பதியினரின் மூத்த மகனாகப் பிறந்த இவர் தனது ஆரம்பக் கல்வியை சாய்ந்தமருது மல்-ஹறுஸ் சம்ஸ் வித்தியாலயத்திலும், இடைநிலை, உயர் கல்வியினை கல்முனை சாகிரா தேசியப் பாடசாலையிலும் பெற்றுப் பின் பேராதனைப் பல்கலைக்கழகத்தில் கலை சிறப்புப் பட்டதாரியானார். PG. Dip in Edu பட்டப் பின் படிப்பினை தேசிய கல்வி நிறுவகத்தில் பெற்றார். இவர் மௌபியாவின் கணவராவார். முகமட் சப்ரி, சப்ராஸ் அகமட், ஹஸ்மத் ஸகீலா, ஹஸ்மத் ஸஹானா, சிஹாமா ஆகியோர் இத்தம்பதியினரின் பிள்ளைகள்.

தொழில்
------

1979-ம் ஆண்டில் பாடசாலை ஆசிரியராக நியமனம் பெற்ற இவர், 1999ல் இலங்கை கல்வி நிர்வாக சேவைக்கு பதவி உயர்வுபெற்றுத் தற்போது சம்மாந்துறை வலயக் கல்வி அலுவலகத்தில் உதவிக்கல்விப் பணிப்பாளராகப் பணியாற்றி வருகின்றார்.

ஊடகத்துறை
---------

1995-ம் ஆண்டில் சூன் மாதம் முதல் லேக்ஹவுஸ் பத்திரிகைகளின் (தமிழ், சிங்களம், ஆங்கிலம்) பிரதேச நிருபராகவும், 2003ம் ஆண்டில் இலங்கை ஒலிபரப்புக் கூட்டுத்தாபன பிராந்திய நிருபராகவும் நியமனம் பெற்றார். அபிவிருத்திச் செய்திகள், பிரதேச செய்திகள், மக்கள் பிரச்சினைகள், அரசியல் செய்திகள் போன்ற பல செய்திகள் வெளியிடப்பட்டும், ஒலிபரப்பாகியுமுள்ளன. ஊடகத்துறையில் பகுதிநேரமாகவே இவர் ஈடுபட்டு வருகின்றார்.

ஊடகத்துறையில் செய்தியாளராகக் கடமையாற்ற முன்பு இவரது 12வது வயதிலிருந்து தேசிய பத்திரிகைகளுக்கும், வானொலிக்கும் ஆக்கங்கள் எழுதி வந்துள்ளார். அவற்றுள் துணுக்குகள், கதை, கட்டுரை, விமர்சனம் ஆகியன இடம்பெற்றிருந்தன.

புலமைப்பரிசில்
--------------

டிசம்பர் 26 2004 திகதி ஏற்பட்ட ஆழிப் பேரலைகளினால் இவர் மிகவும் மோசமாகப் பாதிக்கப்பட்டார். இவரின் வீடு, ஆவணங்கள், பொருட்கள் அனைத்தையும் இழந்தார்.

தனது தொழில் நிமித்தமும், ஊடகச் செயற்பாடுகள் நிமித்தமும் ஜப்பான், சிங்கப்பூர், டென்மார்க் ஆகிய நாடுகளுக்கு புலமைப்பரிசில் பெற்றுச் சென்றுள்ள இவர் ஊடகத்துறையில் திறமையாகப் பணியாற்றியமையினால் 2006ம் ஆண்டு 'டென்மார்க்' தலைநகரில் நடைபெற்ற 'ஊடகத்துறையில் ஜனநாயக செயற்பாடுகள்' எனும் ஒன்றரை மாத டிப்ளோமா பயிற்சி நெறியிலும் கலந்து கொண்டுள்ளார்.

கௌரவிப்புகள்
------------

கல்முனை ஊடகவியலாளர் ஒன்றியத் தலைவராகப் பணியாற்றும் இவர் ஸ்ரீலங்கா முஸ்லிம் மீடியாபோரம், அம்பாறை மாவட்ட ஊடகவியலாளர் சங்கம் என்பவற்றின் அங்கத்தவராவார். இவரின் இத்தகைய கடமைகளை மதித்து தென்கிழக்கு ஆய்வு மையம் இவரைப் பாராட்டி கௌரவித்தது.

வெளி இணைப்புகள்
---------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு- தொகுதி 07- புன்னியாமீன்
**அ. வேங்கடாசலம் பிள்ளை** (டிசம்பர் 20, 1886 - டிசம்பர் 4, 1953) தமிழறிஞர். "கரந்தைக் கவியரசு" என அழைக்கப்பட்டார். சங்க இலக்கியப் பாடல்களை மட்டுமல்லாது இலக்கணங்களையும் குறிப்பாக, தொல்காப்பியத்தையும் மனப்பாடமாக நூற்பா எண்ணோடு சொல்லக்கூடியவர்.

வாழ்க்கைக் குறிப்பு
-------------------

புதுக்கோட்டை மாவட்டம், கந்தர்வகோட்டை அருகில் உள்ள மோகனூர் என்ற சிற்றூரில், அரங்கசாமிப் பிள்ளை - தருமாம்பாள் தம்பதிக்கு மகனாகப் பிறந்தார்.

தஞ்சை புனித பேதுரு உயர்நிலைப் பள்ளியில் ஆரம்பக் கல்வியும், தனிக்கல்வியாக தமிழ் இலக்கியத்தைக் கரந்தை வேங்கடராமப் பிள்ளையிடமும், தமிழ் இலக்கணத்தை மன்னை காவல் ஆய்வாளர் மா.ந.சோமசுந்தரம் பிள்ளையிடமும் பயின்றார். கரந்தைத் தமிழ்ச்சங்கத்தின் செயலாளராக இருந்த வேங்கடாசலம் பிள்ளை, திருவையாறு கல்லூரியில் தமிழ்ப் பேராசிரியர் ஆனார்.

கரந்தைத் தமிழ்ச் சங்க அமைச்சராகவும் சங்கத்து இதழாகிய "தமிழ்ப்பொழில்" ஆசிரியராகவும் பணியாற்றினார். தமிழ்ச்சங்கத்தின் மிகப்பெரும் பணி தனித்தமிழைப் பரப்பியது தான். "பிரேரிக்கிறேன்" போய் "முன்மொழிகிறேன்" என்றும், "தீர்மானம்" போய் "முடிவு" என்றும் வந்தன. "உண்மைத் தமிழர் ஒவ்வொருவரும் தாம் பேசுங்காலும், எழுதுங்காலும் தமிழ்ச் சொற்களையே எடுத்தாளுதல் தமது கடமை என்று உறுதி கொள்ளல் வேண்டும். சிறார் முதல் கிழவர் ஈறாக உள்ளார் யாவரும் பிறமொழிக் கலப்பினை எவ்வாற்றானும் வேண்டாது விட்டொழித்தலைக் கடனாகக் கொள்ளல் வேண்டும்" என்று "தமிழ்ப் பொழில்" இதழில் கவியரசு எழுதினார்.

கரந்தைத் தமிழ்ச்சங்கத்தின் வழியாகவும், திருவையாறு அரசர் கல்லூரியில் பணியாற்றியதன் மூலமும் எண்ணற்ற புலவர் பெருமக்களையும், தனித்தமிழ் அன்பர்களையும் உருவாக்கியவர் கவியரசு.

எழுதிய நூல்கள்
--------------

* ஆசான் ஆற்றுப்படை (தூய பேதுரு பள்ளியில் தம் ஆசிரியராக இருந்த குயிலையா என்னும் சுப்பிரமணிய ஐயர் மேல் இயற்றியது)
* மொழி அரசி
* மணிமேகலை நாடகம்
* செந்தமிழ்க் கட்டுரைகள் (தமிழ்ப்பொழில் இதழில் வந்த கட்டுரைகள்)

### உரை நூல்கள்

* அகநானூறு உரை
* வேங்கட விளக்கு

பதிப்பித்த நூல்கள்
------------------

ந.மு.வே.நாட்டாருடன் இணைந்து "தொல்காப்பியம் - சொல்லதிகாரம் தெய்வச்சிலையார் உரை" என்ற நூலைப் பதிப்பித்துள்ளார்.

மேற்கோள்கள்
-----------

1. ↑  "கரந்தைக் கவியரசர் அரங்க வேங்கடாசலம் பிள்ளை". தினமணி.. பார்த்த நாள்: 9 November 2021.
2. ↑  "இதே நாளில் அன்று". *Dinamalar*. 2018-12-19. 2021-11-09 அன்று பார்க்கப்பட்டது.
**ஜெர்சி மாடு** என்பது ஒரு கறவை மாடு ஆகும் இது மிகவும் பழமையான குட்டை மாட்டு இனம் ஆகும். இந்த மாடுகள் கால்வாய் தீவுகளின், ஜெர்சி தீவில் தோன்றியவை, இவை ஆறு நூற்றாண்டுகளுக்குக் கலப்பு இல்லாமல் வளர்ந்துவந்தவை. இந்த இன மாடுகள் இதன் பால் உள்ள உயர் கொழுப்புத் தன்ம மற்றும் குறைந்த பராமரிப்பு செலவு, குறைந்த உடல் எடை, அத்துடன் அதை வளர்பவரிடம் அன்பார்ந்த மனநிலை கொண்டிருபது ஆகியவற்றால் மிகவும் பிரபலமானதாகும்.

ஜெர்சி மாடு மிகவும் சிறியதாக 400-500 கிலோகிராம் (880-1,100 பவுண்டு) வரையிலான எடை கொண்டவை. இவற்றால் கிடைக்கும் பால் உற்பத்தி பொருளாதார நலன்கள் இந்த இனத்தின் புகழுக்கு முதன்மை காரணியாக உள்ளது. இதனால் இந்தியாவில் நாட்டு மாடுகளுடன் பெருமளவில் இந்த ஜெர்சி மாடுகள் கலப்பினம் செய்யப்பட்டு, இந்த ஜெர்சி கலப்பின மாடுகளே தற்போது பரவலாக உள்ளன.

விளக்கம்
--------

இந்த மாடுகள் மிகவும் லேசான சாம்பல் நிறம்-எலி நிறம் முதல் செம்பட்டை நிறம் அல்லது கறுப்பு நிறத்திலும்கூட இருக்கும். இதன் உடல் பகுதிகளைவிட இடுப்பு, தலை, தோள் பகுதிகள் மிகவும் அடர்த்தியான நிறத்தில் இருக்கும். பிறந்த 26-30 மாதங்களில் கன்று ஈனத் தொடங்கும். மீண்டும் 13-14 மாத இடைவெளியில் மீண்டும் கருத்தரிக்கும். கலப்புக்கு உள்ளாகாத ஜெர்சி பசுக்கள் ஒரு நாளைக்கு 20 லிட்டர்வரை பால் தரும். கலப்பின ஜெர்சிகள் ஒரு நாளைக்கு 8-10 லிட்டர்வரை பால் தரும். இது தரும் பாலில் 5.3 சதவீதக் கொழுப்பு 15% இதர திட சத்துக்களும் உடையது.

மேற்கோள்கள்
-----------

1. ↑  "ஜெர்சி". *அறிமுகம்*. தமிழ்நாடு வேளாண் பல்கலைக் கழகம். 29 சனவரி 2017 அன்று பார்க்கப்பட்டது.
2. ↑  "எதெல்லாம் அயல் மாடு?". *கட்டுரை*. தி இந்து. 28 சனவரி 2017. 29 சனவரி 2017 அன்று பார்க்கப்பட்டது.
**கிசான் கடன் அட்டை** (*Kisan Credit Card* , KCC) என்பது 1998 ஆகத்து மாத்த்தில் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டம் ஆகும். இந்த மாதிரி திட்டம் ஆர். வி. குப்தாவின் பரிந்துரையின் பேரில் தேசிய வேளாண்மை மற்றும் கிராம மேம்பாட்டு வங்கியால் தயாரிக்கப்பட்டது.  விவசாய தேவைகளுக்கேற்ப  குறுகிய கால கடன்கள் மற்றும் நீண்டகால கடன்களை வழங்கும் நோக்கம் கொண்டது. 

இதில் இந்திய அரசின் நிதியைக் கொண்டு அரசுப் பொதுத்துறை வங்கிகள், தனியார் வங்கிகள் மற்றும் கூட்டுறவு வங்கிகள் வழங்கும் கடன் அட்டைகள் மூலம், உழவர் ஒருவருக்கு ஆண்டு மூன்று இலட்சம் ரூபாய் கடன் வசதி அளிக்கப்படுகிறது. கடனுக்கான வட்டி விகிதம் 9 சதவிகிதம் என்றாலும், அரசு இரண்டு சதவிகிதம் வட்டி மானியம் வழங்குகிறது. தவணை காலத்திற்கு முன்பே விவசாயிகள் கடனை திருப்பிச் செலுத்தினால், மேலும் 3 சதவிகிதம் வரை வட்டி தள்ளுபடி கிடைக்கும். அதாவது மொத்த வட்டி 4 சதவிகிதமாக மட்டுமே இருக்கும். இது ஆகஸ்ட் மாதம் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டத்தை, 2020-ஆம் ஆண்டில் விரிவாக்கப்பட்ட திட்டமாகும்.

கிசான் கிரெடிட் கார்டு திட்டம் இப்போது கால்நடை விவசாயிகள் மற்றும் மீனவர்களுக்கும் வழங்கப்படுகிறது. இது உத்தரவாதமின்றி இலவசமாக கடனை வழங்கும். இந்த கிசான் கிரெடிட் கார்டு திட்டத்தின் கீழ், நாட்டின் சுமார் 14 கோடி விவசாயிகளுக்குக் காப்பீட்டு உத்தரவாத கடன்கள் வழங்கப்படும்.

கடன் அட்டை பெறுவதற்கான ஆவணங்கள்
-------------------------------

* ஆதார் அட்டை
* நிரந்தர கணக்கு எண் (பான் கார்டு)
* புகைப்படம்
* வேறு எந்த வங்கியிடமிருந்தும் பெறவில்லை என்ற பிரமாணப் பத்திரம்

மேற்கோள்கள்
-----------

1. ↑  Kisan Credit Card

வெளி இணைப்புகள்
---------------

* SOCIO-ECONOMIC STATISTICAL INFORMATION ABOUT INDIA – Kisan Credit Card பரணிடப்பட்டது 2017-04-04 at the வந்தவழி இயந்திரம்
**கிசன்கங்கா நீர்மின் திட்டம்** என்பது இந்திய அரசால் சம்மு காசுமீர் மாநிரத்தில் கட்டப்பட இருக்கும் நீர் மின் நிலையம் பற்றியது. இந்த திட்டத்தின் படி, ஜீலம் ஆற்றின் கிளை ஆறான "கிசன்கங்கா"வின் குறுக்கே அணை கட்டப்பட்டு, இவ்வாற்று நீர் 'போனார் மத்மதி நல்லா' என்ற இன்னொரு கிளையாற்றிற்கு திருப்பி விடப்படும். இங்கு 330 மெகாவாட் மின்சாரம் உருவாக்கும் நீர் மின் நிலையம் கட்டப்படும். இதற்கான கட்டுமானப் பணி 2007ம் ஆண்டு தொடங்கப்பட்டது. ஆனால், இப்படி ஆற்று நீரை திருப்பி விட்டால் தங்களது நீர் ஆதாரம் பாதிக்கப்படும் என்றும் மேலும் இது 'சிந்து நதிநீர் ஒப்பந்தத்தினை மீறும் செயல் என்றும் பாக்கித்தான் அரசு இத்திட்டத்திற்கு எதிர்ப்பு தெரிவித்தது. இவ்வழக்கு நிரந்தர நடுவர் நீதிமன்றத்திற்கு 2011 இல் பாக்கித்தான் அரசால் எடுத்துச்செல்லப்பட்டது. இந்நீதிமன்றத்தின் இடைக்காலத் தீர்ப்பு 2013ல் வழங்கப்பட்டது. இத்தீர்ப்பின்படி, இந்திய அரசு ஆற்று நீரை திருப்பிவிட்டுக்கொள்ளலாம், ஆனால் அணையின் கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை பயன்படுத்தக் கூடாது. மேலும், 2013 டிசம்பர் மாதம் 20ம் தேதி பன்னாட்டு நடுவர் நீதிமன்றம் இறுதி தீர்ப்பை வழங்கியது. இத்தீர்ப்பின்படி, சிந்து நதிநீர் பங்கீட்டு ஒப்பந்தத்தின் கீழ் கிசன்கங்கா நதிநீரை செலவுசெய்யாமல் நீரோட்டத்தை மட்டும் திருப்பிவிட்டு புனல்மின்சாரம் தயாரிக்கும் உரிமை இந்தியாவுக்கு உண்டு. அதோடு, இந்தியா, வினாடிக்கு 9 சதுரமீட்டர் நீரோட்டத்தை எப்போதும் விடவேண்டும். மேலும், கீழ் தங்கும் வண்டல் படிவுகளை அகற்ற 'கீழெடுக்கும்' (Drawdown) தொழில்நுட்பத்தை இந்தியா பயன்படுத்தக் கூடாது.

இந்தியப் பிரதமர் நரேந்திர மோடி, 19 மே 2018 அன்று கிசன்கங்கா நீர் மின் திட்டத்தை முறைப்படி துவக்கி வைத்து நாட்டிற்கு அர்ப்பணித்தார்.

மேற்கோள்கள்
-----------

1. ↑  "Narendra Modi inaugurates Kishanganga hydropower project in Kashmir".
**சீன பெரிய எலி** (Chinese dormouse) அல்லது **சிஸ்வான் எலி** டாா் மவுஸ் எனும் சிற்றின வகையைச் சேர்தது ஆகும். இவை சீனாவின் வட சிச்சுவான், சீனாவின் சல்பால்டை கலப்பு காடுகளில் காணப்படும்  (சாட்டோகாடா சிச்சுவான்சிஸ்) ஒரு வகை எலிகள்  ஆகும். வாங்லாங் இயற்கை பாதுகாப்பு பகுதியில் எடுக்கப்பட்ட இரண்டு பெண்மாதிரிகள் மட்டுமே இதுவரை அறியப்பட்டவையாகும். இது 1985 ஆம் ஆண்டில் வாங் யூஜியால் முதலில் விவரிக்கப்பட்டது மற்றும் கேபெட் மற்றும் ஹில் (1991, 1992) ஆகியோரால் ஒரு புதிய மரபணுவால் கேடோகொகுடா சிச்சுவான்சிஸின்  போினத்தின் கீழ் கொண்டுவரப்பட்டது. இது சாட்டோகொடுவின் போினத்தின் ஒரே விலங்கு ஆகும். இதில் உள்ள இரண்டு மாதிரிகளின் தலை மற்றும் உடல் நீளம் 90 மிமீ மற்றும் 91 மிமீ, வால் நீளம் 92 மிமீ மற்றும் 102 மிமீ  என  இருந்தது. அவைகள் 24.5 மற்றும் 36.0 கிராம் எடையும் உடையவையாக இருந்தன. இவை இரவாடிகளாகும். மேலும் இவை மரங்களில் சுமார் 3 மீட்டர் உயரத்தில் கூடுகட்டி வசிக்கின்றன. கடல் மட்டத்திலிருந்து 2500 மீ உயரத்தில் காணப்படுகிறன்றன. இவற்றின் குறுகிய, தனிமைப்படுத்தப்பட்ட வசிப்பிடத்தின் காரணமாக 2004 ஆண்டு பன்னாட்டு இயற்கைப் பாதுகாப்புச் சங்கத்தால் அழிந்துவரும் இனமாக செம்பட்டியலில் பட்டியலில வகைப்படுத்தப்பட்டுள்ளது.

மேற்காேள்கள்
------------

* {{{assessors}}} (2008). *[http://www.iucnredlist.org/details/6860/0 Chaetocauda sichuanensis**].* 2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 10 July 2009. Listed as DataDeficient (DD v2.3)*
* Corbet, G.B. & Hill, J.E. 1991. A World List of Mammalian Species, Third edition. Natural History Museum Publications & Oxford University Press, London and Oxford.: v-viii, 1-243.
* Wang, Youzhi. 1985. A new genus and species of Gliridae. Acta Theriologica Sinica, Vol. 5 (1985), pp. 67-75.

வெளி இணைப்புகள்
---------------

* The Dormouse Hollow
* An illustration of The Chinese Dormouse at the Animal Diversity Web பரணிடப்பட்டது 2006-03-20 at the வந்தவழி இயந்திரம்
***வி. எஸ். நரசிம்மன்*** (*V. S. Narasimman*) என்பவர் தமிழ்த் திரைப்பட இசையமைப்பாளராவார். இவர் 1984 இல் அச்சமில்லை அச்சமில்லை திரைப்படத்தில் அறிமுகமானார்.

இசைப்பயணம்
----------

நரசிம்மனின் தந்தை கோட்டுவாத்தியம் சீனிவாச ஐயங்கார் ஆவார். இவரின் நான்கு வயதிலிருந்து தன் தந்தையின் கச்சேரிகளில் பங்கெடுத்து இசை பயின்றார். 1958 ஆம் ஆண்டிலிருந்து திரையிசையில் பிரபலமாக இருந்த இசையமைப்பாளர்கள் அனைவருக்கும் வயலின் வாசித்தார். இதில் ஜி. ராமநாதன் இசையமைப்பில் மட்டும் பங்கெடுக்கவில்லை. ஜி. கே. வெங்கடேசின் இசைக்குழுவில் இளையராஜா உதவியாளராக பங்காற்றிய போதிருந்து இவருக்கு இளையராஜாவின் அறிமுகம் கிடைத்தது. அன்னக்கிளி திரைப்படத்திலிருந்து இளையராஜாவின் இசைக்குழுவில் வயலின் வாசிக்கும் கலைஞராக பணியாற்றினார். சிம்பொனி உட்பட பல்வேறு இசைத்தொகுப்பில் இளையராஜாவிற்கு வயலின் வாசித்தார். 1984-இல் கே. பாலசந்தர் இயக்கிய *அச்சமில்லை அச்சமில்லை* திரைப்படத்தில் இசையமைப்பாளராக அறிமுகமானார்.

திரைப்படப் பட்டியல்
-------------------

1. 1984- அச்சமில்லை அச்சமில்லை- (அறிமுகம்)
2. 1984- புதியவன்
3. 1985- ஈரன் சந்தியா
4. 1985- யார்
5. 1985- கல்யாண அகதிகள்
6. 1986- கடைக்கண் பார்வை
7. 1986- ஆயிரம் பூக்கள் மலரட்டும்
8. 1987- வண்ணக் கனவுகள்
9. 1987- சின்னமணிக் குயிலே
10. 1988- கண் சிமிட்டும் நேரம்
11. 1990- ஒரு வீடு இரு வாசல்
12. 1994- பாச மலர்கள்

மேற்கோள்கள்
-----------

1. ↑   *NARASIMHAN FILMOGRAPHY*. cinestaan.com. .
2. ↑   *tamil/musicdirector/v-s-narasimhan-movies-list*. spicyonion.com. .
3. ↑  பிரபா, கானா. "இசையமைப்பாளர் வி.எஸ்.நரசிம்மன் பாடல்களோடு பேசுகிறார்" (ஆங்கிலம்). 2022-06-25 அன்று பார்க்கப்பட்டது.
4. ↑  பிளாப்பி, பிம்பிடிக்கி (2015-07-22). "V.S.Narasimhan [Music Director]". *Antru Kanda Mugam* (ஆங்கிலம்). 2022-06-30 அன்று பார்க்கப்பட்டது.
**கிசித்தீசு சந்திர நியோகி** (*Kshitish Chandra Neogy*, 1888–197\_) அல்லது **கே. சி. நியோகி** மேற்கு வங்கத்தை சோ்ந்த இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும், சுதந்திர இந்தியாவின் முதல் அமைச்சரவையில் உறுப்பினராகவும், இந்தியாவின் முதல் நிதி ஆணையத்தின் தலைவராகவும் இருந்தார்.

இவா் இந்திய தேசிய காங்கிரசில் உறுப்பினராக இருந்தார். 1920 ல் மத்திய சட்டமன்றத்தில் உறுப்பினராகவும் வங்காளத்திலிருந்து தேர்ந்தெடுக்கப்பட்டார். அடுத்த தேர்தலில் மாநில சட்டசபைக்கு திரும்பினார். இந்திய அரசில் பல முக்கிய பதவிகளை அவர் வகித்தார். திட்டமிடல் ஆலோசனை வாரியத்தின் தலைவர் மற்றும் இந்திய ரயில்வே விசாரணைக் குழு ஆகியவற்றின் தலைவராக இருந்தார். மனித உரிமைகளுக்கான ஐக்கிய நாடுகள் ஆணையத்தின் உறுப்பினராகவும் இருந்தார்.

விடுதலைக்குப் பிறகு சவகர்லால் நேருவின் கீழ் சுதந்திர இந்தியாவின் முதல் அமைச்சரவையில் உறுப்பினராகப் பதவி ஏற்றார். பின்னர் அவர் மறுவாழ்வு அமைச்சராகவும் பின்னர் வர்த்தக அமைச்சராகவும் இருந்தார். ஆர்.கே.சண்முகம் செட்டி பதவி துறந்த பிறகு, 1950 இல் இந்தியாவின் இரண்டாவது நிதி மந்திரியாக நியோகி பொறுப்பேற்றார். அவர் 35 நாட்களுக்கு மட்டுமே பதவி வகித்தார். சியாமா பிரசாத் முகர்ஜி உடன் சேர்ந்து பதவியில் இருந்து விலகினார்.

1951 நவம்பர் 22 அன்று இந்தியாவின் முதல் நிதி ஆணையத்தின் தலைவராக இந்தியக் குடியரசுத் தலைவரால் நியமிக்கப்பட்டார்.

நியோகி, மனைவி லீலா ஆகிய இருவருக்கும் மூன்று குழந்தைகள் இருந்தனர். அவரது மூத்த மகன் பிரித்விஷ் நியோகி (1918-91), அமெரிக்காவிலுள்ள மாவோவாவின் ஹவாய் பல்கலைக்கழகத்தில் கலை வரலாற்றின் பேராசிரியராக இருந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-11-14 அன்று மூலம் பரணிடப்பட்டது. 2017-07-18 அன்று பார்க்கப்பட்டது.
2. ↑  Chaudhary, Valmiki. *Dr. Rajendra Prasad: Correspondence and Select Documents*. பக். 326. .
3. ↑
4. ↑
**வி. என். வாசவன்** (*V. N. Vasavan*) (1954 ) ஓர் இந்திய அரசியல்வாதியாவார். இவர்,கோட்டயம் மாவட்டத்தின் இந்தியப் பொதுவுடைமைக் கட்சியின் (மார்க்சிசம்) ஏற்றுமானூர் சட்டமன்றத் தொகுதியின் உறுப்பினராக இருக்கிறார். தற்போதைய கேரள அரசின் பிணறாயி விஜயனின் இரண்டாவது அமைச்சகத்தில் கூட்டுறவு மற்றும் பதிவு அமைச்சராகவும் உள்ளார்.

அரசியல் வாழ்க்கை
----------------

வாசவன், மாணவர் கூட்டமைப்பு மூலம் அரசியலில் நுழைந்தார். பின்னர் கேரள சோசலிச இளைஞர் கூட்டமைப்பு, இந்திய ஜனநாயக வாலிபர் சங்கம் ஆகியவற்றின் மாவட்ட இணைச் செயலாளராக இருந்தார். 1974இல் இந்தியப் பொதுவுடைமைக் கட்சியின் (மார்க்சிசம்) உறுப்பினரானார், 1991இல் கட்சியின் மாவட்டக் குழு உறுப்பினராகத் தேர்ந்தெடுக்கப்பட்டார். 1997இல் மாவட்டச் செயலக உறுப்பினராகவும், 18 ஜனவரி 2015 அன்று ஏற்றுமானூரில் நடந்த கட்சியின் மாநாட்டில் மாவட்டச் செயலாளராகவும் ஆனார். இவர் மாநிலக் குழு உறுப்பினராகவும் இருக்கிறார்.

வகிக்கும் பதவிகள்
-----------------

வாசவன், 1987இல் நடந்த கேரள சட்டமன்றத் தேர்தலில் புதுப்பள்ளியிலிருந்தும் 2006இல் நடந்த தேர்தலில் கோட்டயத்திலிருந்தும் போட்டியிட்டார். இவர் 2006 முதல் 2011 வரை கோட்டயம் சட்டமன்றத் தொகுதி உறுப்பினராக இருந்தார். இப்போது கட்சியின் கோட்டயம் மாவட்டத்தின் மாவட்ட செயலாளர், மாநில குழு உறுப்பினர்,  கேரள மாநில இரப்பர் கூட்டுறவு நிறுவனத்தின் (RUBCO) இயக்குனர் குழு உறுப்பினர், இந்திய தொழிற் சங்க மையத்தின் பொது அமைப்பு, செயற்குழு உறுப்பினர் என பல பதவிகளை வகித்து வருகிறார்.

மேற்கோள்கள்
-----------

1. ↑  "Communist Party of India (Marxist) | State Committee, Kerala". 2016-04-12 அன்று மூலம் பரணிடப்பட்டது. 2021-08-08 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2021-05-21 அன்று மூலம் பரணிடப்பட்டது. 2021-08-08 அன்று பார்க்கப்பட்டது.
3. ↑   (2006–2011).
4. ↑  "V.N. Vasavan to head CPI(M) in Kottayam". *தி இந்து*. 19 January 2015. .
5. ↑  "காப்பகப்படுத்தப்பட்ட நகல்". 2015-02-23 அன்று மூலம் பரணிடப்பட்டது. 2021-08-08 அன்று பார்க்கப்பட்டது.
6. ↑  "Kerala state Rubber Co-operative Limited | an ISO 9001:2008 Certified Company Kerala state Rubber Co-operative Limited | an ISO 9001:2008 Certified Company".
7. ↑  "Official Website :: Centre of Indian Trade Unions".

வெளி இணைப்புகள்
---------------

* 
* 
* 
*
**கிசாவ் அணை** (Kishau Dam) இந்திய மாநிலங்களான இமாச்சலப் பிரதேசம் மற்றும் உத்தரகண்ட் மாநிலங்களுக்கு இடையேயான எல்லையைக் கடக்கும் தன் ஆற்றின் மீது அமைக்கப்பட்டு வரும் ஒரு புவியீர்ப்பு அணையாகும். திட்ட தளம் தக்பதாருக்கு வடக்கு மற்றும் இச்சாரி அணையின் மேல்புறமாக சுமார் 39 கிலோமீட்டர்கள் ஆகும். அணையின் முதன்மை நோக்கம் மின் உற்பத்தி மற்றும் கீழ்நிலை நீர் வழங்கல் போன்றவையாகும். அணை 660 மெகாவாட் மின் நிலையத்தை ஆதரிக்கும் மற்றும் 97,076 எக்டேர்கள் (239,880 ஏக்கர்கள்) பயிர்களுக்கு நீர்ப்பாசனம் செய்யும்.

இரு மாநிலங்களுக்கு இடையேயான நீர் பங்கீடு தொடர்பாக பல ஆண்டுகளாக நடந்த பேச்சுவார்த்தைக்குப் பிறகு, அணை தற்போது சுற்றுச்சூழல் மற்றும் வனத்துறை அமைச்சகத்தின் அனுமதிக்காக காத்திருக்கிறது. கட்டுமானம் முதலில் 2015 இல் தொடங்கும்  என்று எதிர்பார்க்கப்பட்டது. இதற்கான ஒப்புதல் 2018 ஆம் ஆண்டில் வழங்கப்பட்டது.  2023 ஆம் ஆண்டிற்குள் முடிக்கவும் திட்டமிடப்பட்டுள்ளது.

மேலும் பார்க்கவும்
------------------

* பக்ரா அணை
* ரேணுகா அணை

மேற்கோள்கள்
-----------

1. ↑  "Work on Kishau power project may resume soon". Times of India. 11 February 2014. 22 May 2014 அன்று பார்க்கப்பட்டது.
2. ↑  "Haryana govt gives nod for construction of Kishau dam". Press Trust of India. Business Standard. Sep 19, 2018. .
3. ↑  "Kishau Multi Purpose Project". UJVNL. 22 மே 2014 அன்று மூலம் பரணிடப்பட்டது. 22 May 2014 அன்று பார்க்கப்பட்டது.
**ஈர்ப்பு** (About this soundஒலிப்பு (உதவி·தகவல்)) (attraction) என்பது ஒரு விசயத்தினை (நபரோ, பொருளோ) தன்பால் இழுக்கும் விசை எனலாம். எடுத்துக்காட்டாக புவி ஈர்ப்பு விசை என்பது பூமி தன்பால் எல்லாவற்றையும் இழுத்தல் போல.

பார்வை ஈர்ப்பு
--------------

கண்கள் பொதுவாகப் பல விசயங்களைக் கிரகிப்பதனால் ஈர்ப்பினை அளிப்பதில் முக்கியத்துவம் கொண்டுள்ளன.

கண்ணைப்பறித்தல்
---------------

பொதுவாகக் கண்கவர் பொருள்கள் கண்களுக்கு இனிமையும் மனத்திற்குக் குளுமையும் அளிப்பதனால் ஆங்கிலத்தில் 'கண்களுக்கு இனிமை' (eye candy) என்றுரைப்பர்.

உடல்ரீதியான ஈர்ப்பு
-------------------

ஒருவரின் உடலினை இரசித்து அவர் அழகென்றால் உண்டாவது வெளிப்புற தோற்ற ஈர்ப்பு. இது பாலியல் கவர்ச்சி, அழகு, ஒத்த இயல்புடைமை, வாளிப்பான உடல்வாகு என்பவற்றால் உண்டாகும். இது உயிரியல் கோட்பாடுகள் சார்ந்ததாகவோ, அல்லது கலாச்சாரத்தினைச் சார்ந்ததாகவோ இருக்கும். இவ்வகை ஈர்ப்பின் அளவு தனிமனித உணர்ச்சிகளினைப் பொறுத்து மாறுபடும்.

உசாத்துணை
---------

1. ↑  Ortony, Andrew; Gerald L. Clore, Allan Collins (1990). *The Cognitive Structure of Emotions*. கேம்பிறிட்ஜ் பல்கலைக்கழகப் பதிப்பகம். பக். 59. பன்னாட்டுத் தரப்புத்தக எண்:0-521-38664-0. .
2. ↑  "WordNet Search". 2012-04-25 அன்று பார்க்கப்பட்டது.
3. ↑  [Mary] (June 2009). "What Makes Men and Women Attracted To Each Other?". AOL Health. 2009-06-06 அன்று மூலம் பரணிடப்பட்டது. August 2009 அன்று பார்க்கப்பட்டது. Check `|author-link1=` value (உதவி); Check date values in: `|accessdate=` (உதவி)
4. ↑  [Johannes] (2006). "Once more: Is beauty in the eye of the beholder? Relative contributions of private and shared taste to judgments of facial attractiveness" (PDF). APA. 2012-09-23 அன்று மூலம் (PDF) பரணிடப்பட்டது. Juli 2010 அன்று பார்க்கப்பட்டது. Check `|author-link1=` value (உதவி); Check date values in: `|accessdate=` (உதவி)
**கபிலவஸ்து** என்பது இந்தியா-நேபாளம் நாட்டு எல்லைப் பகுதியில் அமைந்துள்ள, புத்த சமயத்தினரின் புனித யாத்திரைத் தலங்களுள் ஒன்றாக விளங்கும் ஒரு இடமாகும். கபிலவஸ்துவின் லும்பினி தோட்டத்தில் புத்தர் பிறந்த இடமாக கருதப்படுகிறது.

இது, அம் மதத்தினரின் இன்னொரு புனிதத் தலமான லும்பினிக்கு அண்மையில் அமைந்துள்ளது. கபிலவஸ்து என்பது ஒரு பெரிய பகுதியைக் குறிக்கிறது. இதில் பெரும்பகுதி நேபாளத்திலும், சிறு பகுதி இந்தியாவிலும் உள்ளன. யுவான் சுவாங், பாகியான் ஆகிய பயணிகள் போன்றோர் விட்டுச் சென்ற குறிப்புக்களின் அடிப்படையில் புத்தரின் பிறப்பிடத்தைத் தேடும் பணிகள் 19 ஆம் நூற்றாண்டின் இறுதிப் பகுதியில் இடம்பெற்றன. பண்டைய கபிலவஸ்துவின் சரியான அமைவிடம் இன்னும் ஒருமனதாக ஏற்றுக்கொள்ளப்படவில்லை. இந்திய வரலாற்றாளர்களும், நூல்களும் பிப்ரவா என்னும் இடமே உண்மையான கபிலவஸ்து எனக் குறிப்பிடும்போது, நேபாளத்தினர் திலௌராகோட் என்னும் இடத்தை உண்மையான கபிலவஸ்து என்கின்றனர். இவ்விரு கருத்துக்களையும் திருப்திப்படுத்தும் விதமாகவும் கருத்துக்கள் உள்ளன. கோசலப் படைகளின் தாக்குதலுக்கு முற்பட்ட பழைய கபிலவஸ்து, *திலௌராகோட்* பகுதியில் இருந்ததாகவும், இதற்குப் பிந்திய புதிய கபிலவஸ்து பிப்ராஹ்வாவில் இருந்திருக்கக்கூடும் என்பது அவற்றுள் ஒரு கருத்து ஆகும். இது தவிர முற்குறிப்பிட்ட இரு பகுதிகளையுமே உள்ளடக்கிய ஒரு பெரிய பகுதியாக கபிலவஸ்து இருந்திருக்கலாம் என்பதும் சிலரது கருத்தாகும்.

யுனெஸ்கோ, நேபாள கபிலவஸ்துவை, லும்பினியுடன் சேர்த்து உலக பாரம்பரியக் களமாக அறிவித்துள்ளது.

இதனையும் காண்க
--------------

* பௌத்த யாத்திரை தலங்கள்
* லும்பினி
* வைசாலி
* சாரநாத்
* குசிநகர்
* சாஞ்சி
* ராஜகிரகம்
* சிராவஸ்தி
* அசோகரின் தூண்கள்
* புத்தகயா
* கேசரியா
* பர்குட்

மேற்கோள்கள்
-----------

1. ↑  UNESCO World Heritage Centre. "UNESCO World Heritage Centre - World Heritage Committee Inscribes 46 New Sites on World Heritage List". *unesco.org*. 24 April 2015 அன்று பார்க்கப்பட்டது.
2. ↑  "Lumbini, the Birthplace of the Lord Buddha". UNESCO. 1 March 2011 அன்று பார்க்கப்பட்டது.

**Lua பிழை: Module:Navbar:58: Invalid title பௌத்த யாத்திரைத் தலங்கள்
.**
**ஜோசப்** "**பெப்பி** "**பிகன்** (Josef "Pepi" Bican 25 செப்டம்பர் 1913 - 12 டிசம்பர் 2001) ஓர் ஆஸ்திரிய - செக் தொழில்முறை கால்பந்து வீரர் ஆவார். இவர் முன்கள வீரராக விளையாடினார்.  

பிகன் தனது கால்பந்து தொழில் வாழ்க்கையை ரேபிட் வியன்னாவில் 1931 இல் தொடங்கினார். பிகன் ஆஸ்திரியாவில் இருந்த காலத்தில் நான்கு *லீக்* பட்டங்களை வென்றார்,  பின்னர் 1937 இல் சிலாவியா பிரகாவுக்குச் சென்றார், அங்கு இவர் 1948 வரை தங்கியிருந்தார், மேலும் அந்தச் சங்கத்திற்காக விளையாடிவர்களில் அதிக இலக்குகள் அடித்தவர் எனும் சாதனையையும் படைத்தார்.

ஆரம்ப கால வாழ்க்கை
------------------

பிகன் வியன்னாவில் ஃபிரான்டிசெக் மற்றும் லுட்மிலா பிகானுக்கு மகனாகப் பிறந்தார். இவர் மூன்று குழந்தைகளில் இரண்டாவது குழந்தை ஆவார்.  இவரது தாய், ஃபிரான்டிசெக் தெற்கு போஹேமியாவில் உள்ள செட்லிஸைச் சேர்ந்தவர்.ஜோசப்பின் தந்தை ஃபிரான்டிசெக் ஹெர்தா வியன்னாவுக்காக விளையாடிய ஒரு கால்பந்து வீரர் ஆவார். இவர் முதலாம் உலகப் போரில் கலந்துகொண்டவர் ஆவார். இருப்பினும், ஃபிரான்டிசெக் 1921 ஆம் ஆண்டில் தனது 30 ஆம் வயதில் வயதில் இறக்க நேரிட்டது, ஏனெனில் ஒரு கால்பந்து போட்டியில் சிறுநீரகத்தில் ஏற்பட்ட காயத்திற்கு சிகிச்சையளிக்க இவர் மறுத்துவிட்டார்.

சர்வதேச கால்பந்து வாழ்க்கை
--------------------------

நவம்பர் 29, 1933 இல், (20 வயது மற்றும் 64 நாட்கள்) பிகன் ஆஸ்திரிய தேசிய அணியில் இடம் பெற்றார். இசுக்காட்லாந்திற்கு எதிரான அந்தப் போட்டியில் 2-2 என்ற இலக்குகள் கணக்கில் ஆஸ்திரிய அணி வெற்றி பெற்றது. பின்னர் இவர் 1934 உலகக் கோப்பையில், ஆஸ்திரியாவின் *வுண்டர்டீம்* அரையிறுதி வாய்ப்பினைப் பெற்ற போது அந்த அணிக்காக விளையாடினார். கூடுதல் நேரத்தில் இவர் இலக்குகள் அடித்ததன் மூலம் பிரான்சுக்கு எதிரான போட்டியில் 3–2 வெற்றியில் என வெற்றி பெற்றது.

### சர்வதேச இலக்குகள்

| ஆஸ்திரியா |
| --- |
| ஆண்டு | பயன்பாடுகள் | இலக்குகள் |
|
| 1933 | 2 | 1 |
| 1934 | 6 | 5 |
| 1935 | 5 | 3 |
| 1936 | 6 | 5 |
| மொத்தம் | 19 | 14 |

| செக்கோஸ்லோவாக்கியா |
| --- |
| ஆண்டு | பயன்பாடுகள் | இலக்குகள் |
| 1938 | 6 | 8 |
| 1947 | 4 | 4 |
| 1948 | 2 | 0 |
| 1949 | 2 | 0 |
| மொத்தம் | 14 | 12 |

| மொத்தம் |
| --- |
| ஆண்டு | பயன்பாடுகள் | இலக்குகள் |
|
| மொத்தம் | 34 | 29 |

மேற்கோள்கள்
-----------

1. ↑  FIFA.com. "Welcome to FIFA.com News - The master of marksmen - FIFA.com". *www.fifa.com* (ஆங்கிலம்). 2020-09-25 அன்று மூலம் பரணிடப்பட்டது. 2020-12-22 அன்று பார்க்கப்பட்டது.
2. ↑  "The most remarkable world soccer records".
3. ↑  "Josef Bican". 16 May 2019 அன்று மூலம் பரணிடப்பட்டது. 2020-08-04 அன்று பார்க்கப்பட்டது.
4. ↑  "Prolific Scorers Data - Josef Bican - Additional Data". *www.rsssf.com*.
5. ↑  Nováček, Ondřej (25 September 2008). "Legendární fotbalový kanonýr Bican by se dožil pětadevadesáti let" (in cs). *Česká televize*. .
| ஈர்ப்பு வில்லை விளைவு |
| --- |
|  |
| அறிமுகம்FormalismStrong lensingMicrolensingWeak lensing |
| Strong Lens SystemsAbell 1689 **·**  Abell 2218CL0024+17 **·**  Bullet ClusterQSO2237+0305 **·**  SDSSJ0946+1006B1359+154 **·**  QSO 0957+561 |
| SurveysStrong: CLASS **·**  SLACS (SDSS) Micro: OGLE Weak: DLS **·**  Pan-STARRS **·**  CFHTLS. DES **·**  LSST **·**  SNAP **·**  DESTINY |
| * பா
* உ
* தொ
 |

தூரத்தே இருந்து வரும் ஒளி இடையில் உள்ள ஒரு பெரிய பொருளால் வளைக்கப்படுகின்றது.
ஒரு குவாசரிலிருந்து வரும் ஒளி நடுவிலுள்ள ஒரு விண்மீன் பேரடைத் திரளால் வளைக்கப்பட்டு ஐன்ஸ்டைன் சிலுவையை உருவாக்குகின்றது. இதனால் ஒரு பொருள் நான்கு பொருட்களாகத் தென்படுகின்றது.
வெகுதூரத்தே ஒரு பொருளிலிருந்து (உதாரணமாக தூரத்திலுள்ள ஒரு விண்மீன் பேரடை) வரும் ஒளியை வளைக்கக்கூடிய பார்ப்பவருக்கும் ஒளிமுதலுக்கும் இடையிலுள்ள ஒரு மிகப்பெரும் பொருளே (உதாரணமாக ஒரு பெரும் விண்மீன் பேரடைத் திரள்) **ஈர்ப்பு வில்லை** (Gravitational lens) எனப்படும். இது எய்ன்ஸ்டினின் பொதுச் சார்புக் கோட்பாடு மூலம் கண்டறியப்பட்ட ஒரு வானியல் நிகழ்வாகும்.
இவ்வாறான ஒரு நிகழ்வு பற்றி முதன்முதல் கருத்துக்களை ஒரெஸ்ட் ச்வொல்ஸன் என்பவர் 1924ஆம் ஆண்டு வெளியிட்டாலும், 1936இல் ஆல்பர்ட் ஐன்ஸ்டைன் என்ற அறிவியலாளரால் வெளியிடப்பட்ட கட்டுரை இந்நிகழ்வை தெளிவாக விளக்குவதாய் அமைந்தது. இதன்படி நேராக மாத்திரமே செல்லும் எனக் கருதப்பட்ட ஒளியை ஈர்ப்பு விசையினால் வளைக்க முடியுமெனத் தெரிவித்தார்.

பின்னே உள்ள விண்மீன் பேரடையை ஒரு கருங்குழி கடந்து செல்லும்போது ஏற்படும் ஈர்ப்பு வில்லை விளைவு.
**அனுபா** ( *Anupa*) அதாவது, நீர்நிலை) என்பது ஒரு பண்டைய இந்தியப் பகுதி ஆகும். இது இன்றைய மத்தியப் பிரதேசத்தில் உள்ள பண்டைய மகிழ்மதி நகரைச் சுற்றியுள்ள பகுதிகளுடன் ஒத்திருக்கிறது. வாயு புராணம் விந்தியபிரிஷ்டத்தில் (விந்திய பீடபூமி) அமைந்துள்ள 'அனுபாவின் ஜனபதத்தை ( இராச்சியம் ) குறிப்பிடுகிறது. கௌதமிபாலாஸ்ரீயின் நாசிக் குகைக் கல்வெட்டு, அவரது மகன் கௌதமிபுத்ர சதகர்ணியின் ஆதிக்கத்தில் அனுபாவும் இருந்ததாகக் கூறுகிறது.  முதலாம் உருத்ரதாமனின் ஜுனாகர் பாறைக் கல்வெட்டு, அனுபாவை அவனது இராச்சியத்தின் ஒரு பகுதியாகக் குறிப்பிடுகிறது.

வால்காவின் மகாராஜாக்கள்
-----------------------

இப்பகுதியில் இருந்து கண்டுபிடிக்கப்பட்ட பல செப்புத் தகடு மானியங்கள் ( ஷிர்பூர், பாக் மற்றும் தார் மாவட்டத்தில் உள்ள மனவர்) 'மகாராஜா' என்ற பட்டத்தைத் தாங்கிய குடும்பத்தால் வழங்கப்பட்டுள்ளன. 'பரமபட்டாரகன்' (பெரும்பாலும் ஏகாதிபத்திய குப்தர்கள் ) என்ற பட்டத்தை தாங்கிய சில பேரரசர்களின் மேலாதிக்கத்தை இவர்கள் அங்கீகரித்தனர். இந்த குடும்பத்தின் ஆட்சியாளர்களின் பெயர்கள் புலுண்டா, சுவாமிதாசர் மற்றும் உருத்ரதாசர் என இருக்கிறது. இந்த மூன்று ஆட்சியாளர்களும் தங்கள் தலைநகரான வால்காவிலிருந்து ஆட்சி செய்தனர். ஆனாலும் இப்பகுதி இன்னும் அடையாளம் காணப்படவில்லை. அவர்களின் அனைத்து செப்பு-தகடு மானியங்களும் குறிப்பிடப்படாத சகாப்தத்தில் தேதியிட்டவை.

மகிழ்மதியின் சுபந்து
--------------------

பர்வானி மற்றும் பாக் குகைகளிலிருந்து கிடைத்த இரண்டு செப்புப் பட்டைகள் மகிழ்மதியின் தலைநகரான சுபந்து என்பவரால் வழங்கப்பட்டுள்ளன. பத்வானி செப்புத்தகடு 167 ஆம் ஆண்டு குறிப்பிடப்படாத சகாப்தத்தில் தேதியிடப்பட்டது.

சான்றுகள்
---------

1. ↑  Raychaudhuri, H.C. (1972). *Political History of Ancient India*, Calcutta: University of Calcutta, Calcutta, pp.434-5
2. ↑  Raychaudhuri, H.C. (1972). *Political History of Ancient India*, Calcutta: University of Calcutta, Calcutta, p.447
3. ↑  Mirashi, V.V. (1981). *Three Manavar Plates of the Maharajas of Balkha*, in M.D. Khare ed. *Malwa through the Ages*, Bhopal: the Directorate of Archaeology & Museums, Government of Madhya Pradesh, pp.225-32
**ஜோசஃபா "ஜிஜி" பிரான்சிஸ்கோ (Josefa "Gigi" Francisco)** (பிறப்பு:1954 - இறப்பு: 2015 சூலை 22)  பிலிப்பைன்சின் பாலின சமத்துவம் மற்றும் பெண்கள் உரிமைகளுக்கான வழக்கறிஞராக இருந்தார்.  ஏற்றத்தாழ்வைக் குறைக்க இவர் பல திட்டங்களுக்கு பங்களித்தார். பெண்களின் சமத்துவம் மற்றும் பெண்கள் உரிமைகள் பற்றிய பல அம்சங்களைப் பற்றி ஆராய்ச்சி செய்தார். இவர் பல்வேறு திட்டங்களில் ஐக்கிய நாட்டு அவையுடன் நெருக்கமாக பணியாற்றினார்.

தொழில்
------

தனது கற்பித்தல் மற்றும் எழுத்தின் மூலம், தொழில்நுட்ப அனுபவம், பார்வை மற்றும் சமூக இயக்கங்களை இளம் தலைமுறையினருக்கு அறிமுகப்படுத்தினார். இவர் 1998 முதல் 2002 வரை ஐ.எஸ்.ஐ.எஸ் என்ற சர்வதேச நிறுவனத்தில் உறுப்பினராக பணியாற்றினார். இந்த அமைப்பு சர்வதேச அளவில் பெண்கள் உரிமைகள் குறித்து செயல்படுகிறது.  பின்னர், இவர் பெண்கள் மற்றும் பாலின நிறுவனத்தில் (WAGI) அமைப்பின் நிர்வாக இயக்குநராக சேர்ந்தார். இந்த அமைப்பு 3 ஆண்டுகளில் இருந்து பெண்கள் உரிமைகள் குறித்த பல்வேறு இணையவழி படிப்புகளை நடத்தி வருகிறது.  இவர் ஒரு புதிய சகாப்தத்தில் பெண்களுக்கான மேம்பாட்டு மாற்றுகளுக்கான அமைப்பில் உறுப்பினராக இருந்தார். உலகளாவிய தெற்கு பிராந்தியத்திலிருந்து பெண்களின் குரல்களையும் முன்னோக்குகளையும் உலகிற்கு பரப்ப இந்த அமைப்பு செயல்படுகிறது. இவர் அமைப்பின் உலகளாவிய ஒருங்கிணைப்பாளராக பணியாற்றினார். ஜிஜி தலைமையில் ஐக்கிய நாடுகள் சபையும் பெண்களுக்கான மேம்பாட்டு மாற்றுகளுக்கான அமைப்பும் ஆசிய-பசிபிக் பிராந்தியத்தில் இணைந்து பணியாற்றின. இவர்களுக்கிடையேயான பணிகள் 2015 ஆம் ஆண்டில் *தி ஃபியூச்சர் தி ஆசியா பசிபிக் பெண்கள் வான்ட்* என்பதில் வெளியிடப்பட்டன. 

மிரியம் கல்லூரியில் சர்வதேச உறவுகள் துறையின் துறைத் தலைவராகவும் பணியாற்றினார். பெண்கள் தலைமையை மேம்படுத்துவதற்காக பணியாற்றினார்.  வறுமை, பாலினம், வளர்ச்சி மற்றும் பெண்ணிய இயக்கம் குறித்து இவர் முக்கியமான ஆராய்ச்சியையும் மேற்கொண்டார்.

குறிப்புகள்
-----------

1. ↑  "Josefa "Gigi" Francisco". *AWID* (ஆங்கிலம்). 2015-11-25. 2020-03-12 அன்று பார்க்கப்பட்டது.
2. 1 2  "Josefa "Gigi" Francisco, In Remembrance". 24 July 2015. 10 March 2020 அன்று பார்க்கப்பட்டது.
3. ↑  "Connecting the Global and the Local: Women’s Human Rights Movements and the Critique of Globalization". October 2002. Archived from the original on 17 மார்ச் 2020. .
4. ↑  "An Interview with DAWN's Global Coordinator, Gigi Francisco". *WHRnet*. 5 January 2009.. பார்த்த நாள்: 10 March 2020.
5. ↑  "Connecting the Global and the Local: Women’s Human Rights Movements and the Critique of Globalization". *WHRnet*. October 2002. Archived from the original on 17 மார்ச் 2020.. பார்த்த நாள்: 10 March 2020.
**கபிலர்** என்னும் பெயர் கொண்ட புலவர்களில் பாட்டியல் பாடிய கபிலர் இவர்.

பாட்டியல் என்னும் நூல் வகையானது பொதுவாக மூன்று வகையான செய்திகளைக் கூறும். புலம் எனத் தொல்காப்பியப் பாயிரம் கூறும் இலக்கம் மொழியை அறிவியல் பார்வையில் அணுகும். முன்னோர் பாடல்களில் அமைந்துகிடக்கும் மரபுநெறியைப் புலப்படுத்தும். தொல்காப்பியம், நன்னூல், இறையனார் களவியல், புறப்பொருள் வெண்பாமாலை, நம்பி அகப்பொருள் முதலானவை புலனெறி இலக்கணங்கள். பாட்டியல் இலக்கண நூல்கள் எழுத்து, சொல், நூல் எனப் பகுத்துக்கொண்டு வேறு வகையில் அணுகும். ஐங்குறு நூறு என்னும் நூல் ஐந்து அகத்திணை மேல் ஐந்து புவலர்கள் பாடிய பாடல்களின் தொகுப்பு. பதிற்றுப்பத்து 10 அரசர்களைப் 10 புலவர்கள் 10, 10 பாடல்களாகப் பாடிய பாடல்களின் தொகுப்பு. இவை இலக்கியப் பாடல்களின் தொகுப்பு. அவற்றைப் போல, பன்னிரு பாட்டியல் என்னும் நூலும் ஒரு தொகைநூல். இதில் முன்னோர் 15 பேர் பாடிய இலக்கணப் பாடல்கள் தொகுக்கப்பட்டுள்ளன.

இந்த 15 பாட்டியல் புலவர்களில் ஒருவர் கபிலர். இவர் பாடிய நூலிலிருந்து 24 நூற்பாக்கள் பன்னிரு பாட்டியலில் இடம் பெற்றுள்ளன. பாட்டியல் புலவர்களாக விளங்கிய கபில,பரணர் "ஆக்கவும் கெடவும் பாட வல்லவர்கள்" என யாப்பருங்கல விருத்தியுரை கூறுகிறது.
**நாளந்தா தொல்லியல் அருங்காட்சியகம்** இந்தியாவின் வட மாநிலங்களில் ஒன்றான பீகாரின் நாளந்தா மாவட்டத்தில் அமைந்துள்ளது. இது, உலகின் மிகப் பழைய பல்கலைக் கழகமும், துறவிமடத் தொகுதியுமான நாளந்தாவிலிருந்து அகழ்வாராய்ச்சியின் போது பெறப்பட்ட பொருட்களையும், ராஜகிரகம் பகுதியில் இருந்து பெறப்பட்ட தொல்லியல் பொருட்களையும் கொண்டுள்ளது. 

இங்குள்ள 13,463 அரும்பொருட்களில் 349 பொருட்கள் நான்கு காட்சிக் கூடங்களில் காட்சிக்கு வைக்கப்பட்டுள்ளன. நாளந்தாவிலிருந்து எடுக்கப்பட்ட பொருட்கள் கி.பி. ஐந்தாம் நூற்றாண்டுக்கும், 12-ஆம் நூற்றாண்டுக்கும் இடைப்பட்ட காலத்தைச் சேர்ந்தவை. ராஜகிரகத்திலிருந்து எடுக்கப்பட்டவற்றுட் சில சற்று முந்தியவை.

இதனையும் காண்க
--------------

பீகார்
------

* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வு நிறுவனத்தின் இணையத்தளத்தில் இருந்து
**தேரு மல்லேசுவரர் கோயில்** (*Teru Malleshvara Temple*) என்பது இந்திய மாநிலமான கர்நாடகாவில் வரலாற்று முக்கியத்துவம் வாய்ந்த சித்ரதுர்கா நகரத்திற்கு அருகிலுள்ள ஹிரியூர் நகரில் உள்ள ஒரு விஜயநகர காலக் கோயில் ஆகும். ஹிரியூர் வேதவதி ஆற்றின் வலது கரையில் அமைந்துள்ளது.  "தேரு மல்லேஸ்வரர்" திருவிழா, ஆண்டுதோறும் சனவரி அல்லது பிப்ரவரி மாதங்களில் பௌர்ணமியில் தொடங்கி ஒரு வாரத்திற்கு கொண்டாடப்படுகிறது. இந்தியத் தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக இக்கோயில் உள்ளது

கட்டிடக்கலை
-----------

இந்த கோயில் திராவிடக் கட்டிடக்கலை பாணியிலான கட்டிடக்கலைகளுடன் உயரமான கோபுரத்துடன் காணப்படுகிறது. நுழைவு மண்டபத்தின் மேற்கூரையில் "சிவபுராணம்" (இந்து சைவ காவியம்) மற்றும் இராமாயணம் (இந்து வைணவ காவியம்) ஆகியவற்றின் காட்சிகளை சித்தரிக்கும் சுவரோவியங்கள் உள்ளன.  விஜயநகரப் பேரரசின் ஆட்சிக் காலத்தில் இந்தக் கோயில் பொ.ச. சுமார் 1466இல் கட்டப்பட்டுள்ளன.

புகைப்படங்கள்
-------------

* கோயிலின் நுழைவு மண்டபம்கோயிலின் நுழைவு மண்டபம்
* கோவிலில் காணப்படும் கன்னடக் கல்வெட்டுகோவிலில் காணப்படும் கன்னடக் கல்வெட்டு
* அழகுபடுத்தப்பட்ட திராவிட பாணி விமானம்அழகுபடுத்தப்பட்ட திராவிட பாணி விமானம்

மேற்கோள்கள்
-----------

1. 1 2  "Hiriyur". Department of Tourism, Government of Karnataka, Fort Road, Chitradurga. 29 ஏப்ரல் 2015 அன்று மூலம் பரணிடப்பட்டது. 3 June 2015 அன்று பார்க்கப்பட்டது.
2. ↑  "Protected Monuments in Karnataka". *Archaeological Survey of India, Government of India*. Indira Gandhi National Center for the Arts. 3 June 2015 அன்று பார்க்கப்பட்டது.
3. ↑  "Temples of Karnataka". Kamat's Potpourri. 3 June 2015 அன்று பார்க்கப்பட்டது.

விக்கிமீடியா பொதுவகத்தில்,  
 ***தேரு மல்லேசுவரர் கோயில், ஹிரியூர்***   
என்பதின் ஊடகங்கள் உள்ளன.
**சுயமரியாதை** (*Suyamariyadhai*) என்பது 1992 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். ஆர். விஜயகனேஷ் இயக்கிய இப்படத்தில், கார்த்திக், பல்லவி ஆகியோர் முக்கிய கதாபாத்திரங்களில் நடித்துள்ளனர். ஆர். கே. ராமகிருஷ்ணன் தயாரித்த இப்படத்திற்கு சிவாஜி ராஜாவின் இசை அமைத்துள்ளார். படமானது 1992 ஜூலை 24 அன்று வெளியிடப்பட்டது.

கதை
---

விஜய் ( கார்த்திக் ) ஒரு நேர்மையான காவல்துறை அதிகாரி. குற்றவாளி முத்துகருபனைக் பிடிக்க முயற்சிக்கிறான். முத்துக்கருபன் இப்போது விடுதி மேலாளராக மாறி ஜே. கே என்ற பெயரில் அறியப்படுகிறான். குற்றவாளியின் பங்குதாரராக ஊழல்வாதியான காவல் அதிகாரி ஜெயராஜ் (செந்தாமரை) உள்ளார். விஜயும், ரேகாவும் ( பல்லவி ) ஒருவரையொருவர் காதலிக்கிறார்கள். இதற்கிடையில், அவன் ராஜ் (ராஜ்திலக்) உடன் நட்பு கொள்கிறான்.

கடந்த காலங்களில், திருமணமாகாத பிரபல பாடகியான விஜயின் சகோதரி துர்கா ( கே. ஆர். விஜயா ) தனது உடன்பிறப்புகளான பவானியையும், விஜயையும் அழைத்து வந்தார். ஒரு நாள் துர்காவால் அவமானப்படுத்தப்பட்ட ஜெயராஜ், அவளை சிறைக்கு அனுப்பி பழிவாங்கினார். இதனால் பவானியின் திருமணம் ரத்து செய்யப்படுகிறது. பின்னர் பவானி தற்கொலை செய்து கொள்கிறாள்.

ரேகா ஜெயராஜின் மகள் என்பதை விஜய் பின்னர் புரிந்துகொள்கிறான். ஜெயராஜ் தனது மகளை விஜயக்கு திருமணம் செய்து வைக்க ஒப்புக்கொள்கிறார், ஆனால் அவருக்கு விஜயை அடையாளம் தெரியவில்லை. எனவே, துர்காவின் அடையாளத்தை விஜய் மறைக்கிறார். ஒரு நாள், ஜெயராஜ் தனது மகளை விபச்சார விடுதியில் கண்டுபிடிக்கிறார். ஏனெனில் அது விஜயின் சதித்திட்டம்.

விஜயுடன் பணிபுரிந்த ராஜ் இரகசிய உளவாளியாக மாறிவிடுகிறார். விஜயும் ராஜும் இதயமற்ற முத்துக்கருபனைக் கொல்ல திட்டமிடுகின்றனர்.

நடிகர்கள்
---------

* கார்த்திக் விஜையாக
* பல்லவி ரேகாவாக
* இராஜ்திலக் ராஜாவாக
* வி. கே. ஆர். இரகுநாத் aமுத்துக்கருப்பனாக (ஜே.கே)
* கே. ஆர். விஜயா விஜையின் அக்காள் துர்கவாவாக
* செந்தாமரை ஜெயராஜாக
* வி. கே. ராமசாமி அரசியல்வாதியாக
* எஸ். எஸ். சந்திரன் காவலர் அர்ஜுனாக்க
* கே. கே. சௌந்தர் காவலராக
* இராஜ் பரத்
* ஒரு விரல் கிருஷ்ணா ராவ்
* கொக்கோ முத்து
* ஜெயலலிதா (தெலுங்கு நடிகை) சகிலாவாக
* தேவிபாலா
* சி. கே. சரஸ்வதி
* தளபதி தினேஷ்
* நேத்ரன்

இசை
---

திரைப்படத்திற்கான பின்னணி இசை, பாடல் இசை ஆகியவற்றை இசையமைப்பாளர் சிவாஜி ராஜா மேற்கொண்டார். 1992 இல் வெளியிடப்பட்ட இந்த இசைப்பதிவில், செங்குட்டுவன், வாலி ஆகியோர் எழுதிய நான்கு பாடல்கள் உள்ளன.

| எண் | பாடல் | பாடகர் (கள்) | காலம் |
| --- | --- | --- | --- |
| 1 | 'ராகம் தாளம்' | பி. சுசீலா | 4:26 |
| 2 | 'வா மா வா' | எஸ். பி. பாலசுப்பிரமணியம், பி. சுசீலா | 4:10 |
| 3 | 'வானம்பாடி நானே' | சந்திரன், ரேணுகா தேவி | 3:22 |
| 4 | 'வன்மேடு மேகம்' | கார்த்திக், மலேசியா வாசுதேவன் | 3:28 |

வரவேற்பு
--------

*இந்தியன் எக்ஸ்பிரஸ்* எழுதியது "பாடல் காட்சிகளைத் தவிர இந்த படத்தில் பார்வையாளர்கள் பார்க்க எதுவும் இல்லை".

குறிப்புகள்
-----------

1. ↑  "Find Tamil Movie Suyamariyadhai". jointscene.com. 11 February 2011 அன்று மூலம் பரணிடப்பட்டது. 2012-03-09 அன்று பார்க்கப்பட்டது.
2. ↑  "Filmography of suyamariyadhai". cinesouth.com. 2012-04-24 அன்று மூலம் பரணிடப்பட்டது. 2012-03-09 அன்று பார்க்கப்பட்டது.
3. ↑
**சுபர்ணா பக்சி கங்குலி** (Suparna Baksi Ganguly) ஓர் இந்திய ஆர்வலரான இவர், விலங்குகள் குறிப்பாக யானைகள் சிறைபிடிக்கப்படுவதில் அக்கறை கொண்டுள்ளார். இவரது இப்பணிக்காக இந்தியாவில் பெண்களுக்கான மிக உயர்ந்த விருதான நாரி சக்தி விருது 2016இல் இவருக்கு வழங்கப்பட்டது.

பணிகள்
------

1991 ஆம் ஆண்டில் பெங்களூரில் நிறுவப்பட்ட *காம்பாசியன் அன்லிமிடெட் பிளஸ் ஆக்சன்* (கியூபா) என்ற நிறுவனத்தின் நிறுவனர்களில் ஒருவராக இருந்தார். பின்னர், நிறுவனத்தின் அறங்காவலராகவும் அதன் செயலாளராகவும் ஆனார். இந்த அமைப்பு குரங்குகள், பாம்புகள், பறவைகள் மற்றும் பிற வனவிலங்குகளை மீட்டு புனர்வாழ்வளிக்கும் நான்கு மையங்களை இயக்கி வந்தது. 

1999ஆம் ஆண்டில்  இவர் வனவிலங்கு மீட்பு மற்றும் மறுவாழ்வு மையத்தை இணைந்து நிறுவி அதன் கௌரவத் தலைவரானார். 

சுபர்ணா கங்குலி 2013ஆம் ஆண்டில் யானைகள் தொடர்பான இந்தியாவின் பணிக்குழுவில் பணியாற்றினார். இந்தியாவில் யானைகள் அச்சுறுத்தலுக்கு உள்ளாகின்றன. ஆனால் அவை இந்தியாவில் அதிகம் காணப்படுகின்றன. எவ்வாறாயினும், சிறைபிடிக்கப்பட்டுள்ள சுமார் 4,000 விலங்குகள் மற்றும் "கிட்டத்தட்ட அனைத்தும்" சட்டவிரோதமாக கடத்தப்பட்டுள்ளன என்று இவர் குறிப்பிடுகிறார். யானைகள் கயிறு இழுக்கும் போட்டி, யானைப் போர் அல்லது வர்ணம் பூசப்பட்டு சுற்றுலாப் பயணிகளை மகிழ்விப்பதில் பலர் ஈடுபட்டுள்ளனர். இந்திய மக்களின் பாசத்தில் யானைகளுக்கு ஒரு சிறப்பு இடம் உண்டு என்று இவர் குறிப்பிடுகிறார். 
யானைகளை சிறைபிடிப்பது சட்டவிரோதமானது என்று தீர்ப்பளிக்குமாறு 2016 ஆம் ஆண்டில் வனவிலங்கு மீட்பு மற்றும் மறுவாழ்வு மையம் இந்தியாவின் உச்ச நீதிமன்றத்தில் மனு செய்தது. <

2019ஆம் ஆண்டில் பாரம்பரியமான ராஜஸ்தான் திருவிழாவில் யானைகள் வர்ணம் பூசப்பட்டு, சிறந்த ஒன்றை தேர்ந்தெடுப்பதற்கான போட்டிகளை இவர் கடுமையாக எதிர்த்தார். இதனால் திருவிழா நிறுத்தப்பட்டது. யானைகளுக்கு வர்ணம் பூசப்பட்ட புகைப்பட ஆதாரங்கள் விலங்கு உரிமை ஆர்வலர்களிடையே சர்ச்சையை ஏற்படுத்தின. சிலர் இது ஒரு பாரம்பரியம் என்ற அடிப்படையில் ஆதரித்தனர். ஆனால் பாரம்பரியத்தை விட விலங்கு உரிமைகள் முக்கியம் என்று இவர் பதிலளித்தார்.

விருது
------

மார்ச் 2016 இல் இவர் புது தில்லியிலுள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி அவர்களால் இவருக்கு இந்தியாவில் பெண்களுக்கு வழங்கப்படும் மிக உயர்ந்த விருதான நாரி சக்திவிருது வழங்கப்பட்டது. பெண்கள் மற்றும் குழந்தைகள் மேம்பாட்டு அமைச்சகம் இந்த நிகழ்வை ஏற்பாடு செய்திருந்ததுடன், அத்துறையின் அமைச்சர் மேனகா காந்தியும் கலந்து கொண்டார். மேலும் ஒவ்வொரு வெற்றியாளரையும் "பெண் சக்தி" விருது என்று அவர் ஒரு உத்வேகமாக அடையாளம் காட்டினார்.

மேற்கோள்கள்
-----------

1. ↑  "President Pranab Mukherjee presented 2015 Nari Shakti awards". *Jagranjosh.com*. 2016-03-09. 2020-07-07 அன்று பார்க்கப்பட்டது.
2. ↑  "Board of Trustees". *helpanimalsindia.org* (ஆங்கிலம்). 2020-07-07 அன்று பார்க்கப்பட்டது.
3. 1 2  "Optimism As Fate Of India's Captive Elephants Hangs In Balance". *HuffPost Canada* (ஆங்கிலம்). 2016-09-29. 2020-07-07 அன்று பார்க்கப்பட்டது.
4. ↑  "Painted Elephants". *Magazine* (ஆங்கிலம்). 2013-08-01. 2020-07-08 அன்று பார்க்கப்பட்டது.
5. ↑  "Czy one są szczęśliwe? Malowanie i przystrajanie słoni to tradycja festiwalu w Radżastanie [GALERIA]". *www.national-geographic.pl* (போலிஷ்). 2020-11-20 அன்று பார்க்கப்பட்டது.
6. ↑  Mar 8, Himanshi Dhawan |; 2016; Ist, 21:59. "Nari Shakti awards for women achievers | Delhi News - Times of India". *The Times of India* (ஆங்கிலம்). 2020-07-07 அன்று பார்க்கப்பட்டது.
**நாளக் கட்டி** (Angioma) என்பது குருதிக் குழாய் அல்லது ஊநீர் குழாய்களின் சுவர்களில் தோன்றும் தீங்கற்றக் கட்டியாகும். இரத்தநாளம் அல்லது நிணநீர் நாளச் சுவர்களில் (நாளங்களின் உட்சவ்வுகளில்) உள்ளச் செல்கள் அல்லது இத்தகு நாளங்களைச் சுற்றியுள்ளத் திசுக்களிலிருந்துப் பெறப்பட்டச் செல்களிலிருந்து இக்கட்டிகள் உருவாகின்றன. இக்குழாய்களின் உயிரணுக்கள் பல்கிப் பெருகி வளருவதால் இக்கட்டித் தோன்றுகிறது. வயது ஆக ஆக இந்நோய் தோன்றும் வாய்ப்பு அதிகரிக்கிறது. இது புற்றுநோய் அல்ல. வயதானவர்களிடம் இந்நோய் ஈரலிலும் தோன்ற வாய்ப்புள்ளது. இக்கட்டிகள் பின்நாளில் நுரையீரலில் தோன்றக்கூடும். இந்நோய் பொதுவாக உடலின் புறப்பரப்பில் தோல்பகுதியில் தோன்றுகின்றது. தோன்றும் இடத்தைப் பொறுத்து நோயின் வீரியமும் துன்பமும் அமையும். ஆனாலும் ஈரல் சுருக்க நோயின் விளைவாகவும் இது இருக்க வாய்ப்புண்டு. நல்ல தோற்றத்திற்காக இந்த கட்டிகள் அறுவை மூலம் அகற்றப்படுகின்றன.

குருதிக்குழாய் புற்றுநோய்
-------------------------

குருதிக்குழாய் புற்றுநோய் (Angiosarcoma) என்பது குருதிக்குழாய் மற்றும் ஊநீர் குழாயில் தோன்றும் ஊறுவிளைவிக்கும் கட்டிகளைக் குறிக்கும். இதற்கு, மருத்துவரை அணுகி மருத்துவம் பெற்றால் நலம் பெறலாம்.

மேற்கோள்கள்
-----------

1. ↑  Robbins and Cotran, "Pathologic Basis of Disease", by Ninay Kumar, Abul K. Abbas, Nelson Fausto, 7th Edition, pages 545-547
2. ↑  டோர்லாண்ட் மருத்தவ அகராதியில் *angioma*